Ngohe Aromatawai: Te whakatū whakataetae kapa haka ā-rohe

**Paerewa Paetae Ngā Mahi a te Rēhia 91854:** Te whakaatu māramatanga ki ngā kaupapa here o te ao toi whānui i roto i ngā mahi a te rēhia

**Aronga:** Ngā Mahi a te Rēhia 3.5A v1

**Whiwhinga:** 4

**Te Horopaki**

Ko tāu nā mahi he whakarite pūrongo hei whakamārama atu i ngā ture mō ngā whakataetae kapa haka ā-rohe.

Māu anō e rangahau ngā ture me ngā waeture ka pā atu ki ngā rōpū kapa haka me ngā tikanga whakamahi kapa haka ki te atamira, ki runga Livestream anō hoki (tūmatanui), ā, ka āta arotake.

Ka aromatawaingia tāu āhei ki te whakamārama i ngā kaupapa here i roto i te pūrongo, pērā i te mana whakairo hinengaro (IP), te manatārua, me ngā matika mō te tukuatu i ngā whakaaturanga ki runga Livestream.

**Hei Mahi**

Kōwhiria te ara rangahau māu, me te whakatakotoranga o te pūrongo, mā tō pouako tēnei e tautoko.

Rangahaua ngā momo ture me ngā waeture e hāngai ana ki ngā whakataetae ā-rohe nei me ngā tikanga mō te ‘live stream’ i tēnei kaupapa ki te ao matawhānui.

Tirohia ngā tikanga kua tohua e ngā whakataetae pērā i Te Matatini me ngā momo kirimana whakaae (mō te rōpū, ia kaihaka hoki), me te pānga o ēnei ki ngā kaihaka o tō ake rōpū.

Arotakengia ngā kitenga kia mārama ai ngā pānga o ngā kaupapa here nei ki ngā kapa. Tautohua ngā āhuatanga e hāngai ana ki tāu purongo.

Wānangahia ngā mātāpono tangata me ngā matika mō te whakairi, mō te tuku hoki i ngā mahi ki te ao hangarau matihiko nei. Whakaarohia ngā tikanga tangata kia māori ai te whakaaro ki tēnei momo kawenga.

Whakaritea tāu pūrongo:

* whakamahi i te reo o ngā mahi a te rēhia ki roto i te pūrongo
* tautohu i ngā kaupapa here, ngā ture me ngā waeture e hāngai ana ki a koe hei kaihaka, hei kaitohutohu rānei
* tautohu i ngā pānga o ngā ture me nga tikanga ki a koe hei kaihaka, hei kaitohutohu
* whakaatu i ngā kōrero kua wānangahia mō ngā tikanga matika ki tā te tirohanga Māori.

Taunakitanga: Ngā Mahi a te Rēhia 91854 Te whakatū whakataetae kapa haka ā-rohe

|  |  |  |
| --- | --- | --- |
| **Taunakitanga mō te Paetae** | **Taunakitanga mō te Kaiaka** | **Taunakitanga mō te Kairangi** |
| Ka matapaki i ngā kaupapa here e hāngai ana ki tētahi horopaki. Ka whakamārama i te pūtake o te kaupapa here me ōna āhuatanga, ka taunaki ai. *Hei tauira:**Kua tautohua e te ākonga ngā tikanga whakahaere kaupapa here, pērā i te:** *mana whakairo hinengaro (IP)*
* *SOPA*
* *whakapāohotanga o ngā haka ā-livestream nei*
* *manatārua*
* *whakatairanga o ngā rōpū haka.*

*Kua tautohua e te ākonga ngā pānga o ngā ture me nga tikanga ki ngā rōpū haka me te tuku livestream nei.*  | Ka whakamārama i ngā tikanga whakahaere o te kaupapa here, me te pāpātanga ki horopaki kē atu. Ka matapaki i ngā hua o te kaupapa here, ka taunaki ai. *Hei tauira:**Kua whakamārama i ngā pānga o ngā kaupapa here ki ngā mahi a te rēhia.**Kua arotakengia ngā kaupapa here e hāngai ana ki te kaupapa.**Kua whakamārama i ngā painga me ngā herenga mō te tuku livestream nei.* | Ka whakamārama i ngā tikanga whakahaere o te kaupapa here, me te pāpātanga ki ngā horopaki huhua noa. Ka whakatau whakaaro mō ngā hua whānui o te kaupapa here, ka whakataurite ki kaupapa/horopaki kē atu, ka āta taunaki ai.*Hei tauira:**Kua whai taunaki te arotake o ngā kaupapa here ki ngā mahi a te rēhia.**Kua whai māramatanga te arotake i ngā tikanga o ngā kaupapa here e hāngai ana ki ngā mahi a te rēhia.**Kua arotake i ngā mātāpono me ngā matika mō te whakairi mahi ā-hangarau matihiko nei.**Kua parahau i ngā tūtohunga mō te tuku livestream.* |